Cea mai mare clinica de Mari Arsi din tara s-a deschis la Timisoara. Ministrul Sanatatii Sorina Pintea: E o zi istorica, sunt primele paturi care corespund cu adevarat tuturor standardelor. Foto si video

TIMISOARA. La mai bine de trei ani de cand au inceput lucrarile, una dintre cele mai importante investitii din domeniul Sanatatii si-a deschis portile la Timisoara.

A fost inaugurata Clinica de Mari Arsi de la Spitalul Judetean Timisoara.

Marti au fost deschise 3 dintre cele 5 saloane cate va avea aceasta sectie pana la finele lunii octombrie, fiind cea mai mare de acest fel din Romania.

Ministrul Sanatatii Sorina Pintea a participat la momentul deschiderii acestei clinici atat de asteptata.

Saloanele sunt dotate cu aparatura de ultima generatie, iar fiecare dintre ele poate fi utilizat ca sala de interventie chirurgicala.

„Fiecare boxa este practic o mica sala de operatie, deci micile interventii se pot face aici, la fata locului, fiecare este dotat cu aparat de anestezie, deci pentru tot confortul medical al pacientului si micile interventii, fara sa deplasezi pacientul se pot efectua aici. La mare ars, unul din marile riscuri pe care il prezinta este legat de infectii. Atunci toate aceste lucrari, toate materialele utilizate, toate conditiile pe care le-am creat aici si inclusiv aparatura este de asa natura facuta ca sa respecte maximum de securitate microbiologica, adica riscul de infectie al pacientului, in acest centru, sa fie aproape egal cu zero. Este o conditie obligatorie pentru ca pe langa gravitatea arsurilor pe care pacientul le prezinta, o infectie supraadaugata ar putea sa devina fatala, motiv pentru care conditiile pentru marele ars sunt cu totul si cu totul diferite, deosebite, fata de orice alta conditie de pacient. Pentru mici interventii, aceste sali pot fi utilizate ca sali de operatie, dispun de toata aparatura necesara, inclusiv aparat de anestezie, pacientul poate sa fie intubat si se pot executa lucrari de mici interventii. Ati vazut, practic avem doua sali, sala unde este primit pacientul, unde se fac primele interventii, sala mare de operatie unde se executa interventiile complexe„, a explicat managerul Spitalului Judetean Timisoara, medicul Marius Craina.

„De cand am intrat, zambesc, pentru ca in sfarsit avem un centru pentru Mari Arsi care poate sa trateze acest pacient in conditii absolut optime, pentru patologia aceasta. Am vazut centre din strainatate si sunt atat de mandra ca acest centru este identic si poate chiar la un nivel superior. Este foarte important ca acest centru, de maine, va putea sa primeasca pacienti, ca are medici si personal, mediu pregatit pentru a trata acest tip de pacient, ca Ministerul Sanatatii, autoritatile locale si spitalul au realizat aceasta minune. Este o zi istorica, practic sunt primele paturi care corespund cu adevarat tuturor standardelor. Am vrut ca atunci cand dam drumul, de maine sa poata intra pacientul. Pentru spitalul din Timisoara s-a aprobat functionarea a inca doua linii de garda pe acest centru si inca doua posturi de medici specialitatea chirurgie plastica, tot pentru acest centru. Sunt 5 boxe, trei vor fi functionale imediat si doua imediat dupa ce Consiliul Judetean va semna receptia, deci nu am putut spune ca sunt functionale, decat in momentul in care vor putea intra pacientii. dar daca va fi nevoie si vom avea pacienti care vor necesita ingrijiri imediate, eu sunt convinsa ca nu ne vom impiedica de o foaie de hartie. Cat de curand va fi semnata receptia, pentru ca sunt lucrari facute de catre Consiliul Judetean, de asta spuneam, Consiliul Judetean si Ministerul Sanatatii au realizat minuni„, a declarat ministrul Sanatatii Sorina Pintea la Timisoara.

Presedintele Consiliului Judetean Timis Calin Dobra si managerul Spitalului Judetean Marius Craina explica de ce deschiderea saloanelor se face in doua etape.

„Asa cum a spus si doamna ministru, au fost anumite lucrari in ideea de a asigura actul medical si fluxul medical la cel mai inalt nivel, eu cred ca in doua, maxim trei saptamani cele doua boxe vor fi puse la dispozitie Spitalului Judetean pentru a desfasura actul medical”, a spus Calin Dobra, presedintele CJT.

„Boxele sunt gata, ele sunt finalizate ca si celelalte care de maine – poimaine vor intra in functie, doar ca aceste lucrari suplimentare au fost obligatoriu a fi executate pentru ca este vorba despre un generator care asigura curentul in caz de problema, in acest corp de cladire si, de asemenea, o alta achizitie a Ministerului Sanatatii cu fonduri prin Banca Mondiala, unitatea de sterilizare. Acestea nu au putut fi executate in acelasi timp cu celelalte, motiv pentru care s-au facut aceste lucrari suplimentare. Lucrarile suplimentare sunt finantate suta la suta de catre Consiliul Judetean, Nu se pune problema inexistentei banilor, niciodata nu isi permite unitatea statului roman, o institutie sa faca achizitie fara sa aiba bani la dispozitie. Din acest punct de vedere am vrut sa fim suta la suta capabili sa asiguram absolute tot din punct de vedere medical si din punct de vedere tehnic pentru pacientii care vor fi internati in acest centru. Acesta este motivul pentru care vom porni cu 3 boxe. Am considerat obligatoriu sa le pornim, pentru ca fiind finalizate, personal existent, aparatura sosita de la Ministerul Sanatatii, era incorect si inuman sa nu pornim cu ele, chiar daca pentru celelalte doua, probabil va mai dura o perioada de timp. Peste 50 de persoane sunt angajate in prezent, asa cum a spus si doamna ministru au mai fost cerute doua posturi pentru colegi de la chirurgie plastica, ce au fost aprobate de catre ministrul Sanatatii si ele vor fi scoase la concurs in perioada imediat urmatoare, probabil azi-maine va demara procedura. Si, de asemenea, obligativitatea celor doua linii de garda pe terapie intensiva si chirurgie plastica, repet conditii europene. Ganditi-va ca pentru cinci pacienti avem medici de garda, specialisti in cele doua specialitati, adica ATI si chirurgie plastica care deservesc doar acesti pacienti. Este un efort urias, dar asa scrie in normele europene, asa face si Spitalul Judetean. Cred ca la ora actual, ca romani, putem fi mandri de ce s-a intamplat la Timisoara„, a spus managerul Spitalului Judetean din Timisoara, medicul Marius Craina.

CITESTE SI: Pacienti, refuzati de clinicile din strainatate si tratati la Timisoara, au fost vizitati de ministrul Sanatatii. ‘Unul acum vorbeste pentru ca cei de aici au avut curaj sa-l primeasca. In 2023 vom avea un Centru de Mari Arsi la Timisoara’

Va reamintim, desi Clinica din Mari Arsi din Timisoara urmeaza sa aiba doar 5 rezerve, va fi cea mai mare din tara, in conditiile in care la Spitalul de Arsi din Bucuresti exista doar 4 boxe destinate marilor arsi.

Investitia totala pentru construirea si dotarea clinicii se ridica la aproximativ 5 milioane de euro, bani de la Consiliul Judetean Timis si Ministerul Sanatatii, prin Banca Mondiala.

VIDEO: George Stefanita

CITESTE SI: Se vor face din nou operatii pe inima la copii, in Timisoara. O echipa de medici, trimisa la specializare in chirurgie pediatrica, la Targu Mures

CITESTE SI: Avem 14 bolnavi misteriosi in programul ‘pacienti sub acoperire’, care sa descopere spagile sau problemele din sistemul de sanatate. Anuntul ministrului Sorina Pintea la Timisoara

CITESTE SI: Noua constructie de la Spitalul de Copii din Timisoara nu va fi gata pana la sfarsitul anului. Discutii ‘ca la piata’ legate de bani, la vizita ministrului Sanatatii. Foto si video

CITESTE SI: Ministrul Sorina Pintea, in vizita la ‘salonul groazei’ de la Spitalul de Boli Infectioase din Timisoara. Cum l-a gasit